Μάρτσαλο+(+ή+Μάρτσαλος)

Το Μάρτσαλο ή αλλιώς Μάρτσαλος, αποτελούσε και εξακολουθεί να αποτελεί ερημητήριο της μονής Οδηγήτριας. Γι’αυτό το λόγο έχει χαρακτηριστεί ως τόπος με έντονη θρησκευτική σημασία. Μέσα στο φαράγγι θα δείτε πολλά ερείπια από τα κελιά που διέμεναν οι μοναχοί. Μάλιστα, σώζεται και το κελί που έζησαν οι μοναχοί Ευμένιος και Παρθένιος, οι οποίοι αργότερα επανίδρυσαν την Μονή Κουδουμά και έχουν χαρακτηριστεί Άγιοι.

Στην αρχή της διαδρομής θα συναντήσετε την υπέροχη,σπηλαιώδης Εκκλησία της Παναγιάς της Μαρτσαλιανής, αφιερωμένη στον Ευαγγελισμό της Θεοτόκου.Χρονολογείται απο τα πρώτα χριστιανικά χρόνια και πιστεύεται ότι λειτούργησε και ως κατακόμβη, όπου κατέφευγαν οι χριστιανοί για να γλιτώσουν από τους διωγμούς των εκάστοτε κατακτητών. Γύρω από την εκκλησία υπάρχουν λαξευμένα στους βράχους κελιά-σπήλαια και ίχνη παλαιών κτισμάτων.Μόλις πριν λίγους αιώνες ήρθε στο φως κατά τύχη, από ένα βοσκό καθώς είχε σκεπαστεί από βράχους. Τότε βρέθηκε και η εικόνα του Ευαγγελισμού της Θεοτόκου, η οποία φυλάσσεται στην Μονή της Οδηγήτριας. Όταν η Εκκλησία εορτάζει στις 15 Αυγούστου, πλήθος πιστών από τη Μεσαρά έρχονται στο Μάρτσαλο. Τα βράχια της σπηλιάς είναι γεμάτα εικονίσματα και από την οροφή του σπηλαίου κρέμεται ένας εντυπωσιακός τρούλος. Ο ναός πιστεύεται ότι έχει κτιστεί στην τοποθεσία ενός μινωϊκού τάφου, καθώς έχει περίεργο κωνικό σχήμα που θυμίζει φούρνο.Επίσης, στο μέσον του φαραγγιού, στο Περιβόλι, υπάρχει μια πετρόκτιστη δεξαμενή στην οποία συγκεντρώνονταν το νερό μιας μικρής πηγής που υπάρχει δίπλα. Γύρω από αυτή τη δεξαμενή οι μοναχοί καλλιεργούσαν τη γη για να εξασφαλίσουν τα προς το ζειν.


 * [] **
 * [] **


 * Έφη Στ. **